НАСТАНАК СВЕТА У НИГДИНИ И ПОЕТИЧКИ СТАВОВИ: 


Цео процес конципирања и писања књиге текао је полако, између осталог и због тешкоћа 
у проналажењу начина за стварање модерног епа, али новим средствима. После толико 
великих дела написаних у формама већ коришћеним, није било смисла само употребити 
неку постојећу форму и тако спровести план. Моја идеја била је од самог почетка да 
направим и формални помак да бих на одговарајући начин створио дело које 
кореспондира са својим временом и одражава његов дух. 

Све књиге пенталогије биле су завршене већ 2008. док сам рад на Озару наставио 
касније и завршио 2012. године. Иако је Озар књига у овој пенталогији која је последња 
завршена, она се с правом налази на њеном почетку. Све је почело с Озаром, на самом 
почетку 2001. или 2002. године. Књига коју сам тада замислио била је нека врста 
модерног епа у којем би централно место заузео „врховни Бог“ за којег сам тражио 
интересантно име. Уз њега је морала бити и Богиња која представља празнину и њено 
име наметнуло се само од себе. То име је било Зора. Именовање Озара путем Зоре било 
је релативно лако и то сам постигао инверзијом прва два слова, као и друга два слова у 
имену Зора. Тако је Зора инверзијом постала Озар.7 

Неке песме и прозни записи који су настајали раних и средином деведесетих година 
прошлог века, имаће колики-толики значај у коначном изгледу и садржају ове књиге. 
Отприлике 1993. године написао сам првих двадесет-тридесет страница тада 
замишљеног романа. На првим страницама тог замишљеног, а незавршеног, романа била 
су три сна која су се нашла у овој пенталогији и у којима доминира идеја виле. Већи део 
песама које су настале средином деведесетих, своје место нашле су у књигама Свет и 
људи и Дом светлости. 

Како је моја идеја о епу и о Озару полако сазревала, тако је и план о формалном 
поступку постајао амбициознији. Рађале су се разне идеје о различитим формама и 
модификацијама различитих форми које би могле послужити за ову књигу. Тако је, на 
пример, сестина била замишљена и у својој најамбициознијој верзији са 36 строфа са 36 
стихова и 36 речи, на крају стихова, које би се поновиле 36 пута на различитим местима. 


# На предлог Миљурка Вукадиновића (модератора Округлог стола и уредника Зборника), после одржаног 
Округлог стола посвећеног Свету у нигдини, написао сам овај текст. Како је већ био написан за потребе 
Зборника, сматрао сам да би његова употреба, као увода, могла бити од користи и читаоцима Света у 
нигдини. 

2 После Округлог стола (одржаног у Удружењу књижевника Србије 27. јуна 2017. године), у разговору 


са Миланом Лукићем сазнао сам да је 2014. године Славица Пејовић (чије сам име први пут тада чуо) 
објавила књигу песама под насловом Озар. (У напоменама на крају књиге, може се видети да су све књиге 
ове пенталогије биле завршене већ 2008, а Озар 2012. Ипак, у пенталогији, у трећој књизи, Свет у 
нигдини, има чак и прозних записа још из 1993. године.) Међутим, сама реч Озар (или име Озар) није 
оригинална. На пример, Озар Хаторах [хеб: лим пгилп] значи ризница Торе. Такође, постоји село Озар у 
Ирану као и два округа у Индији; постоје и аеродром и религиозни храм у Индији с именом Озар (Тће 
Мтапезћи/ага Тетрлје ог Мјаћпаћаг бапаран Тетрле ој Огаг). Чак постоји и село у Пољској Огаг ['2хаг]. У 
Турској постоји презиме Огаг; такође и у Америци (САД), као и име компаније. 


Ипак, одустао сам од ове идеје не због тежине задатка већ због осећаја да би тако нешто 
било нека врста претеривања у формалном смислу. 

Такође, имао сам идеју да можда и најдужи песнички део у књизи буде у строфама 
од шест стихова где би се трећи и четврти стих из прве строфе поновили као први и 
шести у следећој и тако редом с варијацијама и модификацијама у зависности од тога 
колико је оваквих потенцијалних целина могло бити. Ипак, ово сам оставио за неку 
другу књигу потенцијално као и идеју да нека будућа књига буде компонована само од 
сонета и то највероватније дуплих, али у већем броју. 

Како у српској поезији раније није било популарних форми као што је сестина, на 
пример, одлучио сам да у овој књизи употребим близу 20 форми које нису само плод 
нечијег индивидуалног експеримента већ су их употребљавали различити песници у 
свету током времена. Неколико оваквих форми, појавило се први пут у мојој књизи Плес 
времена, објављеној 2007. године, мада нису присутне у овој. (Ове друге форме су 
виланела, пантоум, триоле и канцона.) 

Када сам на крају одлучио да приступим реализацији овога дела осећао сам се као 
да стојим пред неким огромним каменом који је био велики као планина, а ја наоружан 
само длетом. Знао сам да желим да своје идеје и своју причу саопштим на један нов 
начин али сам се у исто време осећао беспомоћним пред овим великим каменом који је 
захтевао да буде обрађен и савладан са свих страна и који је захтевао своју коначну 
физиономију и склад независно од тежине задатка. Овај имагинарни камен стојао је 
испред мене као инспирација и препрека у исто време; као мера и оријентир; као проба 
талента и снаге или снаге талента; као потенцијални изговор за одустајање, али надасве 
као изазов који је морао бити савладан. 


ФОРМАЛНИ ПОСТУПАК 
РКОММЕТКИМ — КОМБИНАЦИЈА ПОЕЗИЈЕ И ПРОЗЕ 


Комбиновање прозе и поезије није ништа ново, а латински термин ргочтегит који се 
користи за ову форму настао је у ХП веку. Међутим, ова форма присутна је и у неким 
књигама Старог завета, затим у Махабхарати (ТУ век пре нове ере). Још се Менип из 
Гадаре служио поезијом и прозом за своје сатире да би ову праксу наставио Петроније у 
Сатирикону (први роман старога Рима) у првом веку наше ере, као и други римски 
аутори. Затим, ту је Боетијево (Атсих Маппих Зеуеттих Воетих; 480-524. или 525) 
дело, Утеха философије (Пе сопхојапопе рћиохорћае), 524. године. Ова форма је 
прилично присутна у западној литератури, као и у литературама Истока (Хиљаду и једна 
ноћ). 

Током целог овог процеса главна идеја била је да напишем песничко-прозни еп, 
евентуално у две књиге Света у нигдини, а не пет књига у виду пенталогије која се 
наметнула као коначни облик књиге. Како сам имао и доста старих материјала о чему 
сведоче напомене, Свет у нигдини, у таквој структури и још увек без Озара, није у 
довољној мери представљао, или дочаравао, жељени склад, логичку симетрију као и 
симетрију златнога пресека или кључа који надилази просту и уобичајену логику. 

У првом делу Озара, форма се сама од себе наметнула и у њој има одјека или 
дочаравања атмосфере која се могла постићи само хексаметром. Овај дуги стих има 


више сличности с хексаметром него, рецимо, са дугим Витменовим стихом у Влатима 
траве. Међутим, већ сам сусрет са Шекспиром, у другом делу Озара, олакшао је 
формални поступак, или избор формалног поступка, до те мере да се само постављало 
питање варијације сонета који ће бити у игри или како да се у овој форми оствари нешто 
ново. То је резултирало двоструким сонетним венцем, што је први такав случај у свету. 

У мојим ранијим књигама, иако је рефлексивност била једна од главних 
карактеристика, ипак је философија била много више имплицитна него у овој књизи која 
у појединим деловима обрађује чисто философска питања на очигледан и систематски 
начин. Понекад је ово у форми дијалога, као што су разговори са вилом и Арноом; међутим, у 
разговорима са Арноом, доминантна философска црта омекшана је дозом ироније па чак и 
сарказма. 


УПОТРЕБА РАЗЛИЧИТИХ ФОРМИ 


Већ смо навели да је у овој књизи употребљен велики број песничких форми (18) које 
нису раније коришћене у српској поезији, а четири никада нису коришћене нигде у 
свету. Ипак, употреба било које форме не сме бити сама себи сврха. Да је мој циљ био 
само да обогатим српску поезију примерима различитих форми, могао сам написати 
књигу која би садржала неке од форми коришћених у свету или чак и већину од преко 
300 различитих форми од којих велики број, нажалост, никада није коришћен у српској 
поезији. Идеја да се у специфичној књизи, са искључиво овом наменом, понуди пример 
свих ових форми на српском језику, уз одговарајуће напомене и објашњења, сама по 
себи није лоша. 

Али мој циљ је био другачији и проистекао је из дилеме коју пре свега намеће 
модерно време као такво. Како и каквим средствима створити модерни еп ако је то 
уопште могуће Свакако да је могуће и данас написати књигу у српском, трохејском, 
десетерцу или чак послужити се хексаметром, или александринцем или било којом 
врстом традиционалне метрике или прозодије али да ли би то било најбоље решење 
Само ако пођемо од идеје ако не саме оригиналности, оно ипак засићености таквим 
делима, а пре свега достигнутим врхунцима у њима, поставља се питање, чему би такав 
избор служио Оваква идеја намеће питање, да ли је могуће, хипотетички, достићи 
Хомера служећи се његовим алатом и поступком, или му се и близу приближити; 
нарочито, да ли је ово могуће ако знамо да се 700 година после њега, неко други, као 
Вергилије, на пример, тако добро доказао ходајући истим путем и користећи иста или 
слична средства, као и многи други2 

Све ове оправдане дилеме саме по себи намећу одговор да је скоро немогуће у 
модерном времену и помишљати на стварање неке врсте епског дела користећи се 
старим средствима. Ово је бесмислено и са поетичког и са вредносног становишта ако 
пођемо од идеје да књижевно дело мора садржати и неку врсту новине да би заслужило 
статус уметничког дела. Слажемо се да новина не мора бити само формална већ да она 
пре свега мора садржати неку дубљу, суштинску димензију. Ипак, ако бисмо само узели 
за пример дело из релативно новије књижевне историје, као Гетеово дело Херман и 
Доротеја, долазимо до закључка да неко ново дело писано на сличан начин у формалном 
смислу не би привлачило велику пажњу данас. 

Рецимо, мени су прилично одговарали десетерци коришћени у трећој књизи, Свет 


у нигдини (друга књига, после „Трећег сна“), и лако ми је полазило за руком да их пишем. 
Таква је песма „Истина“ на пример. Међутим, чак и у оваквим песмама, брзо сам 
одступао од задатог обрасца, нарочито на крајевима појединих песама. Већ следећа 
песма, „Молитва празнине,“ одступа од обрасца и у њој имамо већ у првој строфи 
употребу првог стиха са десет слогова, другог са осам, трећег са десет и четвртог са 
девет. Цела ова песма има десет строфа од којих све имају по четири стиха, осим осме и 
девете које имају по пет стихова. Али, последње две строфе опет садрже драстичну 
промену, па стихови у претпоследњој строфи имају овакав број слогова: 8, 11,4,4, Фа 
последња строфа има овакав број слогова у стиховима: 5, 5, 5, 8. 

На овај начин, не пратећи строго формалне захтеве задате форме, мислим да сам 
успевао да боље пратим органску путању саме мисли и самога језика него што би то 
било могуће простијим механичким приступом и задовољењем строгога, али 
ограничавајућег, захтева. Чинило ми се оправданим да покушам да опонашам саму 
природу. Ништа у природи није сасвим савршено и управо нам се та „несавршенства“ 
често чине „најсавршенијим“ и најлепшим: кривудаве линије планина, камењари, 
кањони или дрво које својом асиметријом привлачи највећу пажњу. 

Најлепши искуства која сви ми доживљавамо у природи нису неминовно и 
најудобнија. Авантура било које врсте, па и интелектуална, не подразумева и највиши 
степен удобности. Интелектуална авантура захтева већу пажњу и укључивање већег 
броја осета. Често морамо да прескочимо неку празнину, да полетимо у висине или да 
се спустимо у подземне дубине. Да бисмо боље летели, морамо бити наоружани на 
одговарајући начин. Као и свака друга, тако и интелектуална авантура подразумева 
коришћење нестандардних средстава и обогаћење своје апаратуре као и подешавање 
чула и укуса. Нови доживљај мора бити гарантован и новим средствима. Не можемо 
правити нови колач који нуди и нове укусе, користећи се истим старим састојцима 
којима су се многи други користили пре нас. 


КОМПОЗИЦИЈА 


Принцип симетрије и баланса присутан је у самом распореду књига и наслова — Озар, 
Свет и Бог, Свет у нигдини, Свет и људи, Дом светлости. Наслови прве и пете књиге 
садрже у себи идеју светлости док су три средишне књиге постављене тако да у њиховом 
центру буде највећа књига целе пенталогије, Свет у нигдини. Ова централна књига, чији 
наслов служи и као наслов целе пенталогије, дупло је већа од осталих књига 
појединачно. Испред ње налази се Свет и Бог као логичка последица прве књиге, а иза 
ње Свет и људи као директно враћање у земаљску димензију која се наставља у Дому 
светлости. 

Светлост као лук повезује прву и пету књигу овога петокњижја. Иако смо навели да 
је Озар настао инверзијом женског имена Зора (али и истоимене појаве која претходи 
јутру са свом даљом симболиком), ипак је озарење оно што је неодвојиво од овог имена 
или његове употребе у овоме делу. Како је Озар врховни Бог у новоствореној 
хијерархији, логично је што је друга књига петокњижја насловљена Свет и Бог. На овај 
начин имамо, најпростије речено, божанску димензију представљену у прве две књиге. 
Али, непосредно пре Дома светлости, налази се књига Свет и људи која упућује на 
људску димензију. Између божанске и људске димензије ове пенталогије налази се Свет 
у нигдини као пролаз или прелаз из једне у другу димензију и као појам и идеја која 
обједињује не само целу књигу већ и саму идеју универзума и Апсолута, те тиме и самог 
Озара. Морамо нагласити да за разлику од остале три књиге (Свет и Бог, Свет и људи, 
Дом светлости) прва књига, Озар, има две књиге од којих је друга Шекспир у свемиру, 
а трећа књига, Свет у нигдини, такође има две књиге. 

Ипак, ова пенталогија може се читати независно од званичног распореда 
појединачних књига, а да се скоро ништа у читалачком искуству и не мора променити. 
Ово нарочито важи за прве три књиге петокњижја. Чак и ако би се књига читала са 
различитих места у свакој књизи појединачно, читалачко искуство не би било знатно 
промењено нити би се много изгубило таквим алтернативним читањем. 

Слагањем каменчића у мозаику Света у нигдини, желео сам да на неки начин 
отворим нова врата у свету литературе и уметности. Коначни резултат овог напора јесте 
дело у пет књига које у себи садржи елементе, могло би се рећи, епског дела, лирике, 
есејистике, философије, па чак романа и драме. Желео сам, између осталог, да укажем 
на то да само новина коју оправдава вредност јесте предуслов за уметничко дело, 
односно да без задовољења овог предуслова и нема правог уметничког дела. Да ли сам 
у овоме успео, најмање је на мени да судим али тврдим да само она песничка и прозна 
дела која доносе нешто ново на бази вредности јесу уметност, док је све остало 
популарна или комерцијална проза, ако говоримо о прози или испразно стихоклепство, 
ако говоримо о поезији. 

Многи људи, нажалост, доживљавају уметност као нешто лако што долази као 
последица талента или као нешто што се релативно лако може научити и можда чак 
независно од талента остварити. Овакав став је у бити погрешан и непоштен јер 
прикрива прави задатак, суштину и сврху уметности. Овакав став умањује и захтеве 
уметности јер ствара илузију код такозваних „писаца“ да релативно свако може бити 
писац. Али, многи „писци“ не схватају да литература није слагање „лепих“ реченица као 


што ни сликарство није само слагање лепих боја. Упуштање у праву авантуру уметности 
захтева макар минимум дантеовске амбиције, талента и жеље да се створи нешто ново 
на најбољи могући начин, употребом целог рационалног и ирационалног као и 
емоционалног и интелектуалног потенцијала ствараоца и његове или њене мудрости и 
занатског умећа да створе дело вредно опстанка, које ће одолети суду времена. 


МИСАОНЕ ЕМОЦИЈЕ И ИДЕЈЕ 


Да ли је дилема која се своди на стриктни избор између философије и поезије искрена и 
оправдана2 Наводимо неколико симптоматичних идеја: „Никада ниједан човек није био 
велики песник, а да није у исто време био и изузетан философ.“3 „Поезија садржи 


«4 „Треба писати философски текст искључиво 


философију као што душа садржи разум. 
као што се пише песма.“> Сувишно је спомињати Лукреција и његово дело О природи 
ствари (Пре тетит пагита) као вероватно најочигледнији пример преплитања поезије, 
философије и науке. 

Ако се сетимо старих Грка из Хомеровог времена, онда ћемо се сетити да код њих 
дух и тело нису били тако одвојени као што су данас. Међутим, ово раздвајање почело 
је већ само неколико векова после Хомера. Изгледа да је дуализам или дихотомија 
постала историјски образац и образац размишљања модерног човека који као да мора 
све да дели да би разумео. Али, постоје различитости или ентитети који, иако наизглед 
различити, нису различити онолико колико мислимо. Можемо поставити просто 
питање: постоји ли паметна емоција2 Шта је емоција у свом дубљем значењу, и шта је 
рађа, а шта је мисао2 Да ли је граница између осећања и мисли толико јасна и видљива2 
Шта храни мисао а шта храни емоцију2 Да бисмо макар донекле схватили природу и 
једног и другог, морамо се потрудити да потражимо одговор на макар нека од ових 
питања. 

Уколико желимо да одмах разјаснимо ове дилеме и укажемо на неке од поетичких 
константи и базичних поетичких чинилаца моје поезије, онда морамо истаћи да у мом 
случају граница између поезије и философије није, нити би требало да буде, толико јака 
и видљива. Друго, разлика између света осећања или емоција и мисли или идеја није, и 
не би требало да буде, толико велика и видљива. У бази једног је оно друго и обратно: у 
основи осећања је мисао, а у основи мисли налази се осећање. У хијерархији мојих 
вредности, свест је у основи свега па и осећања и емоција. Али, мисао у којој нема 
емоције нема снагу живота. Само мисао која је храњена емоцијом има животну и 
делотворну снагу. Само таква мисао може родити идеју као нешто оригинално. Овакве 
идеје настају као последица емоција много више него као последица простог 
размишљања. 

Ми смо безусловно прихватили логику картезијанског духа не питајући се шта права 
емоција јесте. У свету моје хијерархије вредности, идеје се налазе у самом врху, а идеје 
су у том истом систему много више производ емоција него мисли. Овакве емоције, које 

имају моћ да рађају идеје, ја сам већ на другом месту дефинисао или означио као 
оплемењене емоције. Описмењене емоције постају носиоци идеја. У овом смислу, иако 
ја нисам позван да о томе судим, мислим да је погрешно у мом делу правити велику 
разлику између емоција и мисли односно тежити ка овој дихотомији или је истицати. 
Ово је само један од разлога зашто инсистирање на овој разлици може, уколико сам у 
праву, садржати извесне непрецизности и наводити на странпутице. 

Као пример дубоких мисли у служби поезије можемо навести епиграме, а међу 
великим писцима који су писали изврсне епиграме налазе се Марцијал, Шекспир, 
Монтењ, Гете, Вилијем Блејк, Волтер, Оскар Вајлд, Марк Твен и многи други. Епиграми 
су, као што знамо, врло кратки, убојити и могу бити иронични, сатирични и 
хумористични (али то није неопходно). Ако бих тражио најбољу дефиницију за њих, 
онда бих рекао да су епиграми емоције које су научиле да певају. Емоције које певају 
постају и врхунске идеје и мисли. Понекад је мисао само прерушена емоција која је 
тежила свом најбољем могућем или најефектнијем оспољењу. Емоција која жели да буде 
схваћена у својој најдубљој сржи има потребу да се представи као мисао. Зато епиграми 
које најчешће и доживљавамо као дубоке мисли и сами спадају у стилске фигуре или у 
тропе у ужем смислу. Настављајући у овом правцу, усудио бих се да тврдим да су идеје 
(најдубље мисли) само прерушене емоције, односно да су мисли стилске фигуре 
емоција. Оваквих епиграма или прерушених емоција мислим да има на претек у Свету 
у нигдини, а можда су најочигледнији у књизи Дом светлости, у циклусу „Газали“ где 
је скоро цео тај циклус сачињен од њих или њима сличних формулација. 

Независно од тога да ли говоримо о поезији или о прози, писац увек жели да своје 
идеје и поруке саопшти на најефектнији могући начин и да оствари што бољу 
комуникацију с потенцијалним читаоцима. Један од најефикаснијих начина да се ово 
оствари јесте употреба стилских фигура (тропа). Међутим, фигуративан језик није сам 
себи сврха; односно, ако би идеално постојао бољи и још једноставнији начин 
преношења уметничког садржаја, онда би он могао потенцијално заузети место стилске 
фигуре у датој ситуацији. 

У том смислу епиграми и јесу добар пример како сама мисао својом убојитошћу, 
или парадоксом, постаје стилска фигура или троп. Ако узмемо за пример најбоље писце 
који су се истакли, између осталог, и многим мислима које данас цитирамо, долазимо до 
закључка да овакве мисли или изреке нису неминовно украшене стилским фигурама, већ 
оне саме као такве постају стилске фигуре. Рецимо, Шекспирове речи, „све је добро што 
се добро сврши“, или библијско „не чини другима што не желиш да други чине теби,“ 
откривају да и без фигуративног украшавања, добро саопштена мисао, сама постаје 
фигуративан говор. Наводимо још два примера: „Што корумпиранија држава, то 


себ 


бројнији закони. „Ако не желите да будете заборављени одмах после смрти, или 


пишите ствари вредне читања или радите ствари вредне писања.“! 


КОСМОГОНИЈА И РЕЛИГИЈА 

Да ли би била могућа религиозна свест да у њеној бити није одувек била упитаност како 
о настанку света, тако и о настанку и смислу живота2 Ово питање је више реторичко јер 
се некако намеће да оно што највише храни религиозну мисао и идеју управо и јесте 
мистерија самога света и живота, мистерија постања. Покушавајући да одгонетне ову 
мистерију, човек се од најранијих времена сударао са ограниченошћу своје мисли и њене 
моћи да обухвати свет или га објасни на разумљив и прихватљив начин. Највероватније 
да је ова немоћ проницања у саму базу бивствовања, те досезања прапочетка као 
логичког импулса целог будућег развојног процеса, била и основ прве идеје о Богу. На 
тај начин је мука проницања у непроницљиво ублажена јер је пронађен одговор не само 
на највеће од свих питања већ и на друга могућа, а наизглед нерешива, питања. 

Космогонија је у бити скоро свих важних религиозних текстова од најстаријих 
времена до данас. Једно од основних божјих не само својстава већ циљева јесте стварање 
света, а космогонија се бави стварањем света. Космогонија је оно поље које мора да нам 
понуди не само апстрактну идеју Бога као ствараоца, ако говоримо о религијама, већ и 
начин како је Бог створио свет. Пошто је Бог почетак свих почетака, од Бога све креће. 
У религиозним системима, космогонија као објашњење настанка света увек мора, 
директно или индиректно, објашњавати или упућивати на Бога. На тај начин, творац је 
неодвојив од своје творевине и као такав, рецимо у Библији, он директно надгледа и свет 
и живот у свим својим деловима и делићима; он, између осталог, награђује и кажњава. 

С друге стране, космогонија која у својој бити само тежи објашњењу света и 
његовом настанку, као што чини философија, не мора неминовно садржати или се 
бавити идејом Бога. Оно што је неизоставно у религији није аутоматски неизоставно у 
философији. Ипак, свако ко се бави философијом, а ко је нарочито заинтересован за 
космогонију, мора дотаћи ово питање пре или касније. Сам покушај одгонетања како је 
нешто настало из ничега или како је настао живот, мора водити ка Богу. Чак и ако не 
желимо да се бавимо овим питањем или ако сматрамо да је оно депласирано самим тим 
што смо „атеисти“ (ако то јесмо) оно се ипак намеће као неминовност. Оно је 
неминовност због парадигме која влада хиљадама година и која је премрежила до 
одређене мере мисао свакога човека независно од тога да ли говоримо о људима који не 
припадају академском свету или свету философије или ако говоримо о људима из света 
уметности, науке и философије. 

Ово дело у свом амбициозном науму покрива и ова питања не зато што то 
амбициозни наум намеће већ из органске потребе аутора да трага за одговорима на нека 
од ових питања и, у исто време, из органске потребе самога дела са оваквом тематиком, 
садржајем, структуром и обимом. Ово дело и почиње неком врстом космогоније и 
покушајем да се изнуди такав одговор од Хомера који нас је ипак ускратио за овакав 
један одговор али нас је упутио даље ка Озару, врховном Богу, од кога морамо тражити 
одговоре. Као што већ видимо, ова наша космогонија већ на самом почетку открива да 
ће бити саздана преплитањем религиозног, философског и песничког или философско- 
песничког, или религиозно-философско-песничког. На овај начин, ми смо и овде 
умањили неизоставну дихотомију старе парадигме упућујући на могућу парадигму 
„новога света“ у којој дихотомија, или дихотомије, ове врсте неће имати толику снагу. 
Чини нам се да је читаоцу, већ после читања првих страница ове књиге, јасно да у овоме 
делу и ако граница између песничке, религиозне и философске мисли није избрисана, 


она је смањена и сведена на најмању могућу меру. 

У Свету у нигдини и религија и философија ничу из поезије. У овоме делу, идеја 
прве молитве објашњена је путем прве песме. Први врач или први верник био је и први 
песник. Прва реч којом се човек обратио Богу, морала је проистећи из његовог 
поштовања према Богу. Као таква, прва реч је морала бити свечана јер молитва није била 
упућена било коме, него свемогућем Богу. А да би била свечана, прва молитва (или 
молитве које су за њом уследиле), морала се трудити да буде и лепа. Нешто што је 
свечано по природи ствари мора да буде и лепо, а то је база естетике. Касније се 
развијала идеја или мисао у сва три правца – као поезија, религија и као философија. 
Највероватније зато су и најстарији грчки философи писали своја философска дела у 
стиху. 

ЧАРОБНА ИЛИ АПСОЛУТНА КЊИГА 


У самој замисли ове књиге била је садржана идеја неке врсте „чаробне“ књиге. То је 
можда и један од главних разлога зашто је за ову и овакву књигу био врло важан и 
формални, а не само садржајни, отклон од уобичајеног књижевног или уметничког 
приступа. У том смислу изненадила су ме и обрадовала размишљања Србе Игњатовића 
и Душка Новаковића о „апсолутној песми“ или „апсолутној књизи“. Ова радост више се 
односи на њихово препознавање мојих намера да створим нешто што може да 
функционише на различите начине и чија раван није тако лако видљива независно од 
тога што дело само по себи и не изгледа толико чудно на први поглед. 

Међутим, ако дубље уронимо не само у садржај него и у могућности које ова књига 
нуди, онда увиђамо да потенцијалним комбинацијама постојећих књига и постојећих 
текстова, читалац може сам да створи и урони у још један већи лавиринт од оног који се 
на први поглед нуди (повезујемо ово са тврдњом Душка Новаковића да је „Дејан сам по 
себи, као песник, лавиринт“ )5. Књига се може читати од прве књиге али и од последње. 
Такође, ова књига се може читати од прве песме али и од последње. У овој књизи се 
песме могу удруживати и раздруживати; то је могуће чинити у оквиру појединачних 
књига али могуће је и мешање различитих песама или делова текстова из различитих 
делова књиге. Зато су речи Србе Игњатовића врло симптоматичне у овом смислу: 

„Парафразираћу, опет по сећању, Борхеса. Апсолутна прича, или апсолутна књига, 

по Борхесу јесте књига пустиње. Пешчана, зрнасто недогледна и честично 

непребројна... У исти мах једна визија и химера. Зар управо то није разлог да жудимо 
за апсолутном књигом2 Свет у нигдини Дејана Стојановића јесте, на његов начин, 
тај оваплоћени сан.“ 

Сада наводимо и мишљење Душка Новаковића: 


„Увек сам се питао, и поводом свог песничког стваралаштва, шта је то тотална 


8 Душко Новаковић, „Дејан Стојановић – Свет у нигдини,“ Зборник радова посвећен пенталогији Дејана 
Стојановића Свет у Нигдини, Београд: УКС, 2017, стр. 135. 

8 Срба Игњатовић, „Оваплоћени сан Дејана Стојановића,“ Зборник радова посвећен пенталогији Дејана 
Стојановића Свет у Нигдини, Београд: УКС, 2017, стр. 21. 

1оДушко Новаковић, „Дејан Стојановић – Свет у нигдини,“ Зборник радова посвећен пенталогији Дејана 
Стојановића Свет у Нигдини, Београд: УКС, 2017, стр. 136. 


песма. Како нам се она објављује, који је начин да је препознамо и, у том смислу, 
одахнемо с уверењем да смо нешто урадили. Може ли се петокњижје Дејана 
Стојановића назвати тоталном песмом, оном о којој сваки озбиљан песник сања, још 
од Хомера Осетио сам неке такве импулсе приликом читања Света у нигдини. 
Можда је ово идеја о апсолутној песми о којој сам и ја често размишљао и питао се 
да ли, као таква, може да буде на нивоу једне стране или две и, помало зетечен овом 
књигом, схватио сам да је апсолутна песма овај обим (Свет у нигдини); нема другог 
обима. Ово је једна апсолутна песма, једног апсолутног мисаоног система који ради 
уздуж и попреко свих наших цивилизацијских наслеђа.“ 


КЊИЖЕВНА СРЕДСТВА И СТИЛСКЕ ФИГУРЕ 


Без намере да се вредносно одређујем према сопственом делу, желим да укажем на неке 
књижевне чињенице као такве, ради потенцијално лакшег разумевања и маневрисања 
кроз донекле компликовану књижевну грађевину Света у нигдини. Ако свој поглед 
усмеримо према ужем подручју стилских фигура, тропима, и ако обратимо пажњу на 
саму дефиницију тропа, закључујемо да је то употреба речи, фразе или слике у 
уметничке сврхе. Кенет Бурк је у својој класификацији навео да су метафора, 
метонимија, синегдоха и иронија главни тропи, а као што знамо тропа има више од 100 
укупно. 

Сам наслов петокњижја Свет у нигдини, упућује на алегорију (троп), или метафору, 
која је представљена светом у нигдини. Цела књига Свет у нигдини је алегорија или 
метафора, троп, као што је, без жеље за поређењем, и Дантеова Комедија алегорија. У 
свом есеју о Дантеовој Комедији,!! невелико присуство стилских фигура у том делу 
објаснио сам, или протумачио и оправдао, као нешто логично у делу које је цело 
алегорија и у делу које је цело визија и спектакл. Као такво, оно силином својих слика 
(а сама слика је стилска фигура по себи) не само умањује потребу за стилским фигурама 
у класичном смислу, већ их својим општим интензитетом апсорбује и донекле чини 
непотребним иако говоримо о, вероватно, највећем делу светске литературе. Наводимо 
параграф у целини: 

„Спектакл је незамислив без визије или визија. У Дантеовом свету све је чулно. Ми 

не читамо о реци, ми је чујемо. Ми не маштамо о жубору, јер Дантеова реч жубори. 

И Дантеова стилска фигура је у визији — визија у визији, спектакл у спектаклу; 

Дантеово поређење себе разрешава визијом-сликом. Нема много ребуса код Дантеа. 

Највеличанственији и најфилософскији песник (под утицајем философије Томе 

Аквинског), истовремено је и најједноставнији. Велики, не само песник (управо зато 

што је философ) већ и философ, нашао је свој тодих оретапа!. Предочити свет као 

да сам свет себе прича или себе испољава својом сликом. Данте не прича о свету, 

већ прича свет. А можда је највећа тајна у томе да свет прича Дантеа, или да свет у 

Комедији прича себе. Можда је у томе тајна лакоће којом се то постиже, тајна 

опипљивости, или тајна сликовитости и опипљиве животности сваког детаља, па и 


= Дејан Стојановић, „Идеално дело и идеални стваралац: Дантеова Комедија“; „Дела која волимо“, 
Зенит, бр. 9, октобар 2008, Београд: Конрас 


најапстрактнијих идеја и визија (а поезија, генерално, не трпи апстракцију), 

незабележена у историји светске литературе.“ 

Већ у уводној песми петокњижја, „Ртосттшт“, ми имамо прегршт необичних, 
антитетичких спојева речи, парадокса, метафора, алузија и оксиморона који, по 
дефиницији, спадају у стилске фигуре или, у ужем смислу, у тропе. Из песме издвајамо: 
тамна звезда, пена мрака, путеви светлости, пут памћења, покопана мудрост, 
оплођавање планете Земље, Медитеран који те је научио да певаш, певај ми из мрака, 
буди звезда, буди искра, буди нови зрак, буди наша пробуђена нада; је ли свет сан, брод 
у празнини; да светлост још једном сине са земље и према небу заплови; молитва 
земаљске светлости; светлост је храна и неба и земље; светлост што плови и сања; 
светлост је простор и нада, искра и обмана – једини извор покрета. 

У песми насловљеној „Хомер“ имамо: историја човека прича; човек храни причу и 
она њега из корена свог храни; увела светлост; светлост праве приче; док данима 
пловиш; успавана светлост; светлост праве историје знања; моја наука није моја, моја 
песма није моја, моје знање није моје; стара прича пева мене; прича је зрак што кроз 
мене светли; ја само слушам звуке светлости; бивам струна великог гласа; светлошћу 
дише; светлошћу говори истину прошлости моје и твоје; све што видиш јесте прича, 
сваки камен, свако дрво и лист; Земља коју газиш јесте највећа прича; ти си њен говор 
– Земља тебе прича, земља те живи; увек се земљи обрати за одговор – њено памћење 
дуго крије и твоју прошлост и твоју будућност; Земља све зна и све памти; светлост 
је извор и Земљине и твоје памети; претвори се у светлост. Све ово наводимо само из 
прве две песме овога петокњижја које заузимају само четири од укупно 600 страница. 

У овој истој, првој књизи, има доста сличних примера, али навешћемо стихове 
препуне тропа које је користио Душан Стојковић: у свом тексту о Свету у нигдини: 
„Исто тако, постоји пупчана врпца између живота и смрти. У песмама Стојановићевим 
реч је о оживљавању смрти и усмрћењу живота. Игри о главу! Основни придев је ирн. У 
песми "Живот и смрт, поред мора и обале, црни су цвет, уста и вечност. Ево неколиких 
стихова из ове одличне песме, јанусовске, животно-смртне“: 


Што смрт сања, живот рађа и буди из сна. 
| 

Живот умире у животу, а смрт живи у смрти; 
Живот је лице смрти, а смрт наличје живота; 
Живот је цвет што расте из срца смрти, 

А смрт црна успаванка умореног Сунца. 
Светлост је цвет живота, а сан цвет смрти. 
Живот са смрћу игру живота игра; 

[...] 


Смрти се удвара цветом светлости. 


[--4] 


22 Душан Стојковић, „Песме и есеји о дубокој висини Дејана Стојановића,“ Зборник радова посвећен 
пенталогији Дејана Стојановића Свет у Нигдини, Београд: УКС, 2017, стр. 27. 


Из црног цвета ниче цвет светлости, 
Певајући светлу песму у црном мору, 
Запљускујући светлом пеном црну обалу 


[5] 


Вечни живот Бога, његова је смрт. 


Како већ наводимо делове текста Душана Стојковића, онда морамо истаћи да и сам 
наслов Стојковићевог текста, „Песме и есеји Дејана Стојановића о дубокој висини,“ 
садржи један од тропа коришћених у овој књизи – дубоку висину. 

Бирамо случајно трећу песму по реду као следећи пример употребе тропа у скоро 
сваком стиху: 


ПУТ УНУТРА 
(ЗЕМЉА КОЈУ ТРАЖИМ) 


Већ сам на путу, али ово је пут унутра. 

Пут налази мене и увлачи у вртлог 

У којем ја постајем мој пут, 

Постајем земља коју тражим. 

Нема пута напоље. Апсолут нема границе, 

А пут без граница нема смисла. 

И пут унутра јесте пут без граница, 

Али има оквир ума који га обујмљује. 

Свет почиње да се отвара као ружа 

Из које извире светлост која ме носи. 

Ја више нисам ја, мој пут није мој, 

Моја снага није моја, мој ум није мој. 

Ум који није (више) мој постаје ум 

Оног којег тражи. Снага која није 

Моја, постаје снага оног који је храни. 

На највећем путу – без пута; 

С највећом снагом – без снаге; 

С умом који није мој, препознајем себе 

У светлости оног кога тражим. 

Умнији без свог ума, снажнији без своје снаге. 
Пут кроз мене пролази (брзином бржом од светлости). 
Постајем пут на путу, ум у уму, снага у снази. 
На путу без пута, схватам шта је пут; 

Са снагом без снаге, схватам шта је снага; 
Мој ум који је већ ум оног којег тражи, 

Схвата шта је ум. Мој-његов-ум јесте 
Мој-његов-пут. Његов пут је снага његовог ума. 
Пут који тражим постаје истина која ме налази. 


У смислу везе између поезије и философије, наводим још један цитат из поменутог есеја 
о Дантеовој Комедији који прецизно одговара на ово питање: 

„Али само питање зашто, или како, и тражење одговора на ова питања, води 

разрешењу проблема – историјског, научног, уметничког или било које врсте. А то 

је философија. У уметности, питања зашто и како мање су видљива, али она су у 

основи уметничког ангажмана, те у овом смислу нема значајне разлике између 

Платона, Дантеа и Шекспира, на пример. Ако већ помињемо Платона, морамо се 

сложити са Шелијем (есеј "Одбрана поезије," „А Петепсе ог Роепу“, 1821) који 

Платона, уз неке друге философе, види као песника (иако Платон ускраћује место 

песницима у својој држави, што је само потврда, опет, парадокса друге врсте, јер 

Лонгин сматра да је Платонова подсвесна жеља била да надмаши Хомерову славу).“ 
Ако и постоји нека дилема у вези са овим питањем, то је можда најбоље разрешио Душан 
Стојковић у већ поменутом тексту овим речима: 3: 

„Њу [поезију] не „краси' разграната метафорика ка којој су се и многи савремени 

песници, и страни и наши – не заборављајући оно што су песници романтизма 

чинили а што су вртоглаво, и максимално, ускомешали надреалисти – буквално 
сјурили, већ пише, на први поглед, метафорама посну поезију у којој је мисао 
једнако важна, ако не и важнија, од емоција. Притом, већ и самим тим што песник 
заступа мисао која се у старту не братими са оном коју су претходници већ 
заступали, мисао која његовим песништвом влада, острашћена сасвим властитим 
полазиштем, постаје – опет парадоксално – метафорички заошијана мисао: мисао 
која у себи садржи све оно ка чему метафора стреми.“ 
Ово је прилично исти, или сличан, став који сам ја заузео у свом есеју о Дантеу (опет, 
без жеље за поређењем). Кључне речи у овом Стојковићевом ставу јесу речи – „на први 
поглед, метафорама посна поезија“. Стојковић је схватио да функција овакве поезије, 
оваквог писања и оваквог пројекта није, и не може бити, апсорбована или исцрпљена 
нецелисходном потребом за тропима као обрасцем или задовољењем туђе потребе ако 
би то реметило дубљу архитектонику дела, и садржајно и формално. Троп у оваквом 
делу, које је цело алегорија и метафора заснована на парадоксу (такође тропу), не треба 
да буде циљ самоме себи и не може бити исти као у појединачним лирским песмама нити 
је његова функција иста. 

Као и са примерима из прве три песме прве књиге, исто можемо урадити и са прве 
три песме треће књиге, Свет у нигдини. Ако пођемо од песме „Црна светлост“, друга 
песма по реду у трећој књизи, закључујемо да је сам наслов оксиморон. Првих 13 
стихова песме које наводимо овде садрже тропе и у том тону је цела песма која има 62 
стиха. 


Мрак је вечност успавана 
Замрзнута ван трајања, 

А светлост је песма распламсана – 
Буђење, зора и трајање. 


33 Душан Стојковић, „Песме и есеји о дубокој висини Дејана Стојановића,“ Зборник радова посвећен 

Мрак је зима што светлост скрива, 

А светлост – пролеће – 

Мрака спас и нада; 

Мрак је моћни чувар светлости, 

А светлост мрак од мрака чува. 

У светлости вечност цвета 
Вечног цвета, 

Радује се путу и кретању, 

Радује се двору никлом у нигдини. 


Првој песми треће књиге вратићемо се али овде наводимо и прве четири строфе треће 
песме, „Ништа се никада није десило“. Прва строфа се понавља као последња (шеста). 
И ова песма, очигледно, у самом наслову садржи троп у виду парадокса. 


Нико никуда није кренуо 
Ништа се никада није десило 
Само је сан нас чекао 

Да се у њега уселимо 


Нико од никог није већи 
Ништа се ником неће рећи 

О малом сну без почетка 

О малом срцу што све(т) рађа 


О малом Сунцу пре свих сунаца 
Црном извору светлости 

О усни што љуби празнину 

И (дуго) чека да је оплоди 


О муци, болу и лепоти жеље 
Да жеља сама засветли 

Да сан постане светлост 

И да се из светлости сања 


Као и у претходној песми и у овој имамо, у сваком стиху, употребу карактеристичних 
тропа. 


ИРОНИЈА И САТИРА 


У четвртој књизи пенталогије, Свет и људи, цео циклус „Клопке“ садржи сатиричне 
записе препуне ироније (троп) и сарказма. Неки од наслова и сами упућују на сатиричан 
садржај текстова: „Фантазмагорија,“ „Међународна слава“ „Политички дисиденти,“ 
„Књижевни дисиденти/“ „Бирократија“ „Књижевна бирократија,“ „Бестселери.“ 
Наводимо „Књижевну бирократију“ у целини. 


Бори се за чланства у удружењима, за чланства у жиријима, за чланства у 

редакцијама часописа; по могућности за чланства у академијама. Помало чита, 

помало пише, а понајвише се договора са собом о важним потезима, важним 

сазнањима, важним наградама, важним писцима које планира да вечно устоличи у 

историју путем разних чланстава и многобројних награда које додељује по договору 

и наговору врховних бирократа који све знају, не само о литератури, већ и о тајним 

заверама, о масонима који вребају на сваком ћошку да неког разапну, а другоме 

украду душу и продају је неком непознатом ђаволу о којем само врховни бирократа 

поседује тајно знање које не дели; о историји, о духовима, о несталим 

континентима; ко је коме шта рекао у поверењу. Све пролази кроз уши врховних 

бирократа који будно прате да се неки уљез не увуче у њихове редове и поремети 

ред и распоред вредности у којем је све унапред одређено и где се свачије место зна, 

свачији потенцијал, дар и положај у историји. 
Велики број текстова у овој књизи, били они прозни или песнички, садржи иронију као 
један од најзначајнијих тропа, али приметни су и други тропи саопштени у виду 
епиграма, афоризама или гнома. У овом делу више се задржавамо на иронији које има 
на претек у четвртој књизи пенталогије; међутим, иронија је присутна (чак сарказам и 
сатира) и у разговорима са Арноом, у другој књизи треће књиге Света у нигдини 
(Нигдина у свету). Карактеристични делови у овом смислу јесу делови разговора са 
Арноом у којима се расправља о Ђаволу, као и делови о ветру у речима. На пример: 

– Зато ти береш ветар уместо да га ствараш. 

АРНО: Да. 

– Створити ветар је немогуће. Убрати ветар је немогуће, такође. 

АРНО: Могуће је убрати нешто од света и то што уберемо изгледа дефинитивно 

и једноставно. Једна реч у себи крије друге; један ветар крије све ветрове, све 

светове и речи. Свет је један. И није га потребно делити, превише, безбројем 

сувишних речи. 

– Речи га не могу поделити. 

АРНО: Речи не могу поделити свет, али могу нас оделити од света лукавствима. 

– Онда се свет од нас удаљава речима. 

АРНО: Као помахниталим ветровима који нас савијају и носе лево-десно, бацају 

горе-доле, подижу, па опет бацају доле. 

– То значи да нас од света дели реч. 

АРНО: Од света нас не дели реч него лажна реч и сувишак речи. 

– Зар није једноставније мање говорити. 

АРНО: Јесте, али онда речи које не значе ништа бивају откривене. 

– Ово је, изгледа, прави лавиринт речи. Ипак, ствар је једноставнија него што се 

чини на први поглед. Зашто се онда људи толико муче кад изгледа да се ствар може 

некако решити2 

АРНО: Зато што циљ многих није да кажу нешто, него да узму од света нешто 

што им не припада. 

– То је опсенарство. 

АРНО: Моћ је много важнија произвођачима ветра, или речи, од речи. Они не живе 

за реч, већ од речи. 


– То изгледа као неки ђавољи пакт. 

АРНО: Шта је Ђаво2 

– Реч. 

АРНО: Чија реч2 

– Људи се користе њоме. 

АРНО: Да изразе шта 2 

– Мрак и зло. 

АРНО: То значи, опет, морамо им веровати на реч7 
Ако, као и на почетку ове анализе везане за тропе, пођемо само од првих песама првог 
циклуса књиге Свет и људи, већ у првој песми, „Сунце и морске звезде,“ сусрећемо се 
са тропима: 

Шкољка наслоњена на уво 

Музичка кутија која скрива 

Тајни шум свемира и његове ноте 


Овде, са Сунцем које нам долази у посету 
Такође, тропе налазимо у прозаидама које следе: 


Море је објава истине и њена тајна; нешто што волимо и нешто чега се плашимо; 
нешто што награђује и нешто што кажњава. Морем се додирује бескрај, а 
разговор с њим, разговор је с бескрајем. 
(„Море и небо“) 
Или: 

Поред воде, свет се отвара и тишина почиње да прича. Тишина која открива и дан 
и ноћ. Тишина која је чула многе тајне, била сведок бродолома, сведок рађања обала 
и њихових потонућа. Тишина која износи свет на површину. 


Тишина крије целу стварност, сваки прошли и будући тренутак; тишина је збир 
свих звукова, свет свих светова; она је бесмртна; у њој и даље живе умрле слике. 
Тишина је невидљиви радар света; његова библиотека и кинотека. Из тишине свет 
извире и у њу улива се. 


Отварати тишину, значи отварати свет. 
(„Море и тишина“) 
Ако сада ускочимо у пету књигу, Дом светлости, можемо, као и раније, узети само 
стихове из прве три песме које су у исто време писане у слободном стиху. 


Да ли је могуће закључати свет 
Да стално не бежи 


Сместити га између 
Две успомене 


Али шта радити у закључаном свету 


Бити заробљен између почетка и краја 
(„Нада и успомена“) 


Реци светлост 

И буди светлост. 
Осветљен светли. 
Реци ватра 

И буди ватра. 
Горена гори. 


Реци вода 
И буди вода. 
Пловљена плови. 


Реци ваздух 

И буди ваздух. 

Удисан диши. 
(„Буди светлост“) 


Оглуши се на повике, на препреке 
Оглуши се на хроничне болести 
Које само снажан лет лечи 

И лети далеко 

Немој стати 

А ако те питају куд си се упутио 
Само им реци: 


Некуд врло близу 
(„Земља у којој љиљани не умиру“) 


На крају наводимо пример из треће песме, „Мрак“, која се налази у другој књизи, Свет 
и Бог: 


Најцрња тачка је најблиставија звезда, али своју светлост од мрака крије. У њој 
заробљена, црна, светлост згуснутог мрака спава, 


У свом мраку од мрака се крије, 
У мрак бежи од мрака, 

Мраку се мраком супротставља 
И у најдаљу даљ себе потоне 
Где ни небиће не може је наћи 
Кад одлучи да спава. 


Песму „Мало и велико небо“ намерно смо оставили за крај иако је она прва песма треће 


књиге јер је о овој песми посебно писао Милан Лукић,!" а директно или индиректно 
дотицали су је и други аутори заступљени у Зборнику посвећеном Свету у нигдини.!> 
Ова песма заслужује посебну пажњу и због тога што у концептуалном смислу, а иу 
смислу скривених философских значења, можда садржи одговоре на нека од могућих 
питања која нису стриктно поетичке природе. 


МАЛО И ВЕЛИКО НЕБО 


Не желећи да анализирамо ову песму нити да се према њој вредносно одређујемо, 
желимо да укажемо на само једну њену димензију, а то је однос великог и малог. Ова 
идеја има и своју песничку и своју философску димензију. Прво логичко питање које 
ова песма намеће јесте да ли је уопште могуће да мало буде веће од великог. Ако кажемо 
„велики космос,“ како истиче Милан Лукић, то је скоро као нека врста плеоназма, јер се 
подразумева да је космос велики. Ипак, да ли се подразумева шта је небо Да ли стварно 
знамо шта је небо Да ли се можда подразумева да је небо космос2 Ни на једно од ових 
питања не можемо потврдно одговорити са сигурношћу. Оно што ми доживљавамо као 
небо или небески свод, ноћу би било, да нема звезда, тотални мрак, док дању, то исто 
као последица светлости и ако нема облака, постаје плави свод. 

Али, да ли је оно што ми доживљавамо као небо, пре свега, илузијаг Мрак који 
видимо ноћу и иста празнина коју видимо као плави свод дању, чак и ако није илузија, 
више је одраз нечега непостојећег што нам се представља као „црна празнина“ ноћу или 
као „плава празнина“ дању, уколико нема фактора који ометају мрак (месечина на 
пример) или ометају светлост (облаци). Ако гледамо на небо као феномен на овај начин, 
онда можемо закључити да је небо као такво ништа. Постоји само наша перцепција о 
небу диригована стањем у спољашњем свету које нам се представља (небо) на један 
начин, као последица различитих природних феномена, а не као нешто што само по себи 
постоји. 

Ако бисмо прихватили ову идеју, онда лако долазимо до закључка да нешто 
непостојеће нема величину те тиме не може бити ни мало ни велико. Али, ако и поред 
тога схватимо или прихватимо небо као метафору Нечега, ако кажемо да небо јесте то 
првобитно Нешто, онда оно као такво мора имати и неку врсту величине. Ипак, како 
помињемо првобитно Нешто, оно не мора имати у свом првобитном облику ништа што 
би се могло сматрати физичком величином али мора имати нешто што се може сматрати 
вредносном величином у ширем смислу. Оваква вредносна величина, као потенцијал, у 
себи може садржати и могућност физичке величине. 

Управо овај потенцијал првобитне суштине или вредности јесте и примордијални 
извор сваке величине. Једном рођена величина, без обзира на свој будући развој, јесте 
једна величина, ма колико универзална била и ма колики универзум, или колико 
мноштво, садржала. Као таква, ова величина је добила и свој физички израз који 
првобитна величина није имала па би се могло, на површинском нивоу, закључити да је 


14 Милан Лукић, „Симболика великог и малог неба – нека од могућих значења,“ Зборник радова посвећен 

и већа. Међутим, ако запловимо дубље у саму природу потенцијала првобитне суштине, 
тога првобитног нечега које именујемо као Нешто, онда схватамо да је оно, иако 
безвеличинско, ипак својим потенцијалом веће од сваког свог појединачног 
отелотворења, оспољења или остварења. Чак и да нема било ког другог разлога, само у 
снази свог потенцијала који је у својој бити омнипотенција, он превазилази величину 
било које дате величине било кога момента те као такав и јесте већи од самога 
отеловљења себе у времену. Он као првобитно Нешто јесте то безвремено или 
свевремено нешто. Оно што је свевремено или безвремено нема ни почетак ни крај нити 
може бити мерено. Све што постоји у времену, ма колико бесконачно изгледало, и 
временски и просторно, ипак је ограничено трајањем пута. 

Без простора нема ни времена. Само простор омогућава пут. Свако кретање 
подразумева и трајање, а свако трајање подразумева и умирање. Свака смрт је крај или 
ограничење нечега. Али, ако размишљамо о вечности, да ли вечност може да има 
трајање2 Све што је трајање, мора имати макар неки почетак или макар неки крај или не 
би било трајање. Односно, ако је трајање могуће и без почетка и без краја, онда се 
поставља питање шта је то без почетка а које траје2 Тешко да бисмо могли тврдити да 
ишта може трајати ако нема свој почетак, осим ако размишљамо о Богу. Али, ако Бог 
траје, иако је одувек, онда би он морао и да стари. 

Међутим, само оно што је ван времена, што је безвремено и беспросторно, може 
бити и нешто што не подлеже законима трајања или старења. Првобитно Нешто постоји 
ван простора и времена и као такво постоји ван трајања. Као потенцијал, оно нема 
граница и као што нема свој почетак, тако не може имати ни свој крај. Као такво, то 
Нешто, што је чак физички и непостојеће, јесте веће од сваког свог „физичког 
отеловљења“. То Нешто, што је из нашег ограниченог угла гледано скоро непостојеће, 
јесте то „мало небо“, а то нешто велико што ми доживљавамо као свет, космос, 
независно од тога како га именујемо, јесте то „велико небо“ из наше песме. Али, тај 
примордијални свет, то скоро непостојеће мало небо, јесте извор сваког великог неба, 
прошлог и будућег, јесте извор сваког живота, прошлог и будућег. Свако је велико небо 
из овог малог потекло и у њега се вратило или улило. Свако је велико небо вриснуло из 
малог и у празнину самога себе потонуло. Ово мало, „најмање небо“, садржи свако небо 
у себи, прошло и будуће, и као такво и јесте веће од сваког великог неба појединачно и 
од свих која су постојала до сада заједно. Оно је чак веће и од свих прошлих и будућих 
неба заједно јер им не постоји крај те тиме ни граница. 

Наиме, не постоји могућност за последње небо као што не постоји могућност ни за 
прво небо. Теоретски, тек би спој свих неба, укључујући прво и последње, дао величину 
која би могла бити равна или већа од „малог неба“ првобитне суштине, али ово је 
немогуће. Зато је „мало небо“ на неки начин увек веће не само од великог неба него и од 
самога себе. „Мало небо“ је увек један „корак“ испред великог неба. Овај један „корак“ 
представља вечност у којој нема трајања управо зато што у њој нема ни могућности за 
било какав физички корак јер у њој нема простора. 


ОСВРТ НА ЈОШ НЕКОЛИКО ПЕСАМА 


Уколико обратимо пажњу на неколико мање упадљивих песама ове пенталогије, можда 


ће нам оне указати на то колико наш приступ понекад може бити варљив и чак упућивати 
на донекле погрешне закључке. На пример, из циклуса „Нада и успомена“, издвајамо 
песму „Предвечерје“. 


„„Пуцај на гол!" „Додај ми лопту!" 

Буде ме дечји повици из поподневног сна, 
Пас лаје у суседном дворишту, 

Дечји повици мешају се с лавежом. 


Испред мене шољица непопијене кафе, 
Гомила папира и књига које чекају 

Да утонем у грају њихових порука. 
Никада немамо довољно времена. 


Последњи зраци помаљају се кроз прозор, 
Обриси вољене планине пред очима – 
Мој стари пријатељ и учитељ, 
Несталним бојама прича нову причу. 


Излазим на терасу; 

Деце више нема у дворишту, 
Ни пас се више не чује; 
Месец се указује на небу. 


Полако пада ноћ. 


Без намере да анализирамо ову песму, можемо поставити неколико питања. Можемо се 
запитати да ли речи из првог стиха „пуцај на гол“ или „додај ми лопту“ имају само 
буквално значење везано за конкретну фудбалску игру деце у дворишту или, у 
метафоричком смислу, упућују и на животне борбе у жељи за остварењем циљева, када 
се „додавање лопте“ често јавља у виду неопходне помоћи да би се остварили задати 
циљеви2 Да ли и лавеж паса који се меша са дечјим повицима такође може имати и своје 
другачије, метафоричко значењег Да ли је, у другој строфи, непопијена шољица кафе 
истовремено и последња па зато и није попијена2 Да ли ће и све те књиге за које лирски 
субјект није имао довољно времена да их прочита ипак остати непрочитане2 Да ли се, 
можда, обриси вољене планине, старог пријатеља и учитеља, који несталним бојама 
причају нову причу опраштају од свог пријатеља-саговорника у исто време и да ли, опет 
можда, ово није у ствари и последњи њихов разговор – последња-нова-нестална прича 
која сигнализира коначни растанак 

Зар излазак на терасу не може значити припрему за одлазак из света у којем се више 
не чује ни лавеж паса ни жагор деце а Месец, као симбол новога света таме и тишине, 
невидљивом руком повлачи субјекта наше песме на стазу осветљену месечином других 
сфера у којима нема места за животне игре2 

Песма „Мацуо Башо,“ Дом светлости, циклус „Снежна кућа,“ такође је 


симптоматична у смислу метафоричког и парадоксалног поигравања са појмовима кућа 
и прозор. У овој песми домаћин постаје гост у рођеној кући, а сам гост постаје кућа, као 
што се и домаћин претвара у кућу. Такође, гост постаје и прозор на кући домаћина, која 
је сама домаћин, као и гост који је у исто време и кућа. 


Припали ватру 
Док ја напољу правим 
Снежну лопту 


Чај који пијемо биће слађи 
Док је гледамо 
Кроз овај прозор наш 


У мојој кући 
Ја теби гост 
Кућа у кући 


Чај и белина снега 
Прозор који није затворен — 
Умножавање стварности 


Ти си прозор на мојој кући, пријатељу 
А ја бескућник 
Који прави куће од снега 


У песми „Неспоразум,“ циклус „Победа тишине,“ можда је кључни елеменат, или 
моменат, фотографија која постаје филмско платно јер ова слика-метафора вероватно и 
најбоље открива зашто се само после неколико речи, изговорених с друге стране 
телефона, небо смрачило. Ово, такође, открива и разлог зашто је песма насловљена 
„Неспоразум“ који подразумева и неку врсту раскида или краја нечега. 


Светлост се шири на све стране 
Отворени прозори и плаветнило 
Букет цвећа на столу чека да буде уручен 


Фотографија из Фиренце 
Међу жутим љиљанима — 
Она се смеје са фотографије 


Та мала слика постаје филмско платно 
Видим је у многим градовима 


У плесним дворанама и на плажама 


Зазвонио је телефон 


И после само неколико речи 
Небо се смрачило 
жжж 

Пут у себе, или кроз себе, можда је и већи изазов него путовање у сам свет или кроз свет. 
Никакво знање и никакво искуство немају значај ако нису дубоко проживљени. Дубоко 
је само оно што је прошло кроз нас и што нас је на неки начин обележило. Тако и свако 
путовање, свака потрага, па макар она била и потрага за самим Богом, јесте и урањање 
у себе. Можда је и главна порука ове књиге да свет добија свој прави смисао тек када га 
дозовемо унутра да док ми пролазимо светом, сам свет пролази кроз нас. То је можда и 
најбољи лек од бесмисла али и најбољи спас од погубног, леденог, даха нигдине и 
ништавила. Само вредност и лепота нуде садржај и чине цео пут значајним и вредним 


труда. 
Београд, 23. јуна и 22. септембра 2017. 


– Дејан Стојановић 


